Държавен вестник, бр. 20, 2018 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  20
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 55
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за омбудсмана, приет от 44-то Народно 
събрание на 22 февруари 2018 г.
Издаден в София на 27 февруари 2018 г. 
Президент на Републиката: 
Румен Радев
Подпечатан с държавния печат.
Министър на правосъдието:
Цецка Цачева
ЗАКОН
за изменение и допълнение на Закона за 
омбудсмана (обн., ДВ, бр. 48 от 2003 г.; изм., 
бр. 30 и 68 от 2006 г., бр. 42 от 2009 г., бр. 97 
от 2010 г., бр. 29 от 2012 г., бр. 15 от 2013 г. и 
бр. 7 от 2018 г.)
§ 1. Член 2 се изменя така:
„Чл. 2. (1) Омбудсманът е обществен за­
щитник, който насърчава и защитава правата 
на човека и основните свободи. 
(2) Омбудсманът се застъпва с предвидените 
в този закон средства, когато с действие или 
бездействие се засягат или нарушават правата 
и свободите на гражданите от държавните и 
общинските органи и техните администра­
ции, от лицата, на които е възложено да 
предоставят обществени услуги, както и от 
частноправни субекти.“
§ 2. В чл. 8 след думите „Народното съб­
рание“ се добавя „в условията на публичност 
и прозрачност“.
§ 3. В чл. 9 след думата „качества“ се 
поставя запетая и се добавя „доказан опит в 
сферата на правата на човека“.
§ 4. В чл. 10 се правят следните изменения 
и допълнения: 
1. В ал. 1 съюзът „и“ се заменя със запетая, 
а след думата „групи“ се добавя „и юридически 
лица с нестопанска цел в обществена полза“. 
2. В ал. 2, изречение първо думата „тайно“ 
се заменя с „явно“.
§ 5. В чл. 11 ал. 1 се изменя така:
„(1) Заместник-омбудсманът се избира от 
Народното събрание с явно гласуване в срок 
един месец от избирането на омбудсмана по 
негово предложение след процедура по пуб­
лично, прозрачно и състезателно номиниране 
и избор, и за срока по чл. 8.“
§ 6. В чл. 18, ал. 3 накрая се поставя запе­
тая и се добавя „освен при упражняване на 
научна или преподавателска дейност“.
§ 7. В глава втора се създава чл. 18а:
„Чл. 18а. (1) Омбудсманът се подпомага 
от администрация, назначавана съобразно 
принципите на прозрачност, ефективност, 
плурализъм и недискриминация.
(2) Условията и редът за обявяване на 
свободните длъжности и за назначаване на 
служителите се определят в правилника за 
организацията и дейността на омбудсмана.“
§ 8. В чл. 19, ал. 1 се правят следните 
изменения и допълнения: 
1. В т. 1 думите „както и“ се заличават, а 
след думите „обществени услуги“ се поставя 
запетая и се добавя „както и от частноправни 
субекти“. 
2. Създава се нова т. 5:
„5. отправя предложения и препоръки за 
насърчаване и защита на застрашените права 
и свободи на гражданите от частноправни 
субекти;“. 
3. Досегашните т. 5, 6, 7, 8, 9 и 10 стават 
съответно т. 6, 7, 8, 9, 10 и 11. 
4. Създава се т. 12:
„12. наблюдава и насърчава ефективното 
прилагане на подписани и ратифицирани 
международни актове в областта на правата 
на човека;“. 
5. Досегашната т. 11 става т. 13.
§ 9. В чл. 22, ал. 1 накрая се поставя 
запетая и се добавя „по който се провежда 
обсъждане“.
§ 10. В чл. 28а се създава ал. 4:
„(4) Омбудсманът се уведомява при изгот­
вяне на проекти на нормативни актове, които 
засягат неговите правомощия като Национален 
превантивен механизъм.“
Заключителна разпоредба
§ 11. В срок един месец от влизането в сила 
на този закон омбудсманът внася за одоб­ряване 
в Народното събрание съответните промени в 
правилника за организацията и дейността си.
Законът е приет от 44-то Народно събра­
ние на 22 февруари 2018 г. и е подпечатан с 
официалния печат на Народното събрание.
Председател на Народното събрание: 
Цвета Караянчева
2121